גבריאל תאמאש

גבריאל סבסטיאן תאמאש (ברומנית: Gabriel Sebastian Tamaș; נולד ב-9 בנובמבר 1983) הוא כדורגלן עבר רומני. תאמאש התחיל את הקריירה שלו בבראשוב וטריקטורול בראשוב מהליגות הנמוכות ברומניה. בקיץ 2002 חתם בדינמו בוקרשט מהליגה הבכירה, וכעבר שנה חתם בגלאטסראיי מהליגה הטורקית. בינואר 2004 עבר לספרטק מוסקבה מהליגה הרוסית, אך מיעט לקבל הזדמנויות ולכן הושאל בחזרה לדינמו בוקרשט למשך עונה וחצי ובינואר 2006 חזר לספרטק. בקיץ 2006 הושאל לסלטה ויגו מהליגה הספרדית עד לסיום העונה. לקראת עונת 2007/2008 חתם באוסר, ששיחקה אז בליגה הבכירה בצרפת, וכעבור שנה הושאל שוב לדינמו בוקרשט עד לסיום העונה. ב-12 ביולי 2009 האריכה דינמו את תקופת ההשאלה שלו בחצי עונה נוספת, והוא אף נבחר לקפטן הקבוצה. ב-1 בינואר 2010 חתם בווסט ברומיץ' האנגלית עד לסיום העונה. לאחר שעזר למועדון במאבקו לעלייה לפרמייר ליג, חתם לשלוש שנים נוספות במועדון. בספטמבר 2011 הורחק ל-3 משחקים לאחר שהכה במרפקו את שחקנה של נוריץ' סיטי ג'יימס ואהוגן במהלך המשחק בין שתי הקבוצות. ב-9 באוקטובר 2013 חזר תאמאש לרומניה וחתם בקלוז' עד לסיום העונה, אך כעבור שבוע הופסק חוזהו כתוצאה מריב בפאב מקומי. ב-17 בינואר 2014 חתם בדונקסטר רוברס, ששיחקה אז בליגת המשנה באנגליה, ובתום העונה ירד עמה לליגה השלישית. ב-1 ביולי 2014 חתם בווטפורד, אך בעקבות פציעה ברצועה הצולבת עזב את המועדון בינואר 2015. ב-15 בינואר 2015 חתם לשנתיים בסטיאווה בוקרשט, אך כעבור כמה חודשים הופסק חוזהו בשל התמכרותו לאלכוהול. ב-26 באוגוסט 2015 חתם בקארדיף סיטי מליגת המשנה האנגלית עד לסיום העונה עם אופציה לעונה נוספת, אך בפברואר 2016 חזר לסטיוואה בוקרשט ושיחק עוד עונה וחצי במדיה. ב-12 ביוני 2017 הגיע תאמאש לישראל וחתם בקבוצת הפועל חיפה. ב-6 בפברואר 2018 כבש את שער הבכורה שלו במועדון, בתיקו 2-2 בדרבי מול מכבי חיפה ברבע גמר גביע המדינה. גם את שערו היחיד בליגת העל בעונת 2017/2018 כבש מול מכבי חיפה, בניצחון 0–3 ב-5 במרץ 2018. תאמאש היה שותף להעפלתה של הקבוצה לפלייאוף העליון, עת סיימה במקום הרביעי בטבלה, ובתום העונה זכה עמה בגביע המדינה לאחר ששיחק 120 דקות בניצחון 3–1 במשחק הגמר מול בית"ר ירושלים. ב-18 ביולי 2019 האריך את חוזהו עד לסוף עונת 2019/2020. ב-3 באוגוסט 2019 פורסם כי תאמאש חתם עם אסטרה ג'יורג'יו מליגת העל הרומנית. ב-2 באוגוסט 2020 חתם תאמאש באוניברסיטטה קלוז' מהליגה הרומנית השנייה לעונה אחת. בפברואר 2021, תאמאש חתם בוולונטרי. ב-19 ביוני 2021 הודיע על פרישה ממשחק ומונה לנשיא הקבוצה. ב-12 בפברואר 2003 ערך תאמאש את הופעת הבכורה שלו בנבחרת רומניה, במשחק ידידות נגד סלובקיה. תאמאש שימש כקפטן הנבחרת הצעירה באליפות אירופה שנערכה ב-2006, וסיים עמה במקום השלישי בטורניר. ב-2 ביוני 2007 הבקיע את שער הבכורה שלו בנבחרת הבוגרת, בניצחון 1–2 נגד סלובקיה. תאמאש נכלל בסגל הנבחרת ליורו 2008. את הופעתו האחרונה בנבחרת ערך ב-13 במאי 2015, במשחק מול צפון אירלנד במסגרת מוקדמות יורו 2016, ובסך הכל לזכותו 65 הופעות במדי הנבחרת, בהן כבש שלושה שערים. תאמאש היה מעורב במספר פרשיות הקשורות להתמכרותו לאלכוהול: ב-14 בפברואר 2009, עת ששיחק בדינמו בוקרשט, הוא נשלח לקבוצת המילואים בשל תקרית שתיית אלכוהול באימונים. ב-10 באוגוסט 2011 בילה בפאב עם חברו לנבחרת אדריאן מוטו יום לפני המשחק של הנבחרת נגד סן מרינו, והשניים לא נכללו בסגל הנבחרת לקראת המשחק. ב-31 במאי 2013, כששיחק באנגליה, פרץ לבניין לאחר שהשתכר. בעונת 2014/2015 שוחרר מסטיאווה בוקרשט לאחר שאיחר לאימון מכיוון ששתה אלכוהול. ב-25 במרץ 2019 נעצר על ידי משטרת ישראל על נהיגה בשכרות במהירות 205 קמ"ש בכביש 2. ב-7 בינואר 2020 הרשיע אותו בית משפט השלום לענייני תעבורה בחיפה בנהיגה בשכרות. ב-8 בינואר נגזר דינו ל-36 חודשי שלילה וקנס של 2,000 שקלים. דינמו בוקרשט הגביע הרומני: 2002/2003, 2004/2005 הסופר קאפ הרומני: 2005 סטיאווה בוקרשט ליגת העל הרומנית: 2014/2015 הגביע הרומני: 2014/2015 גביע הליגה הרומני: 2014/2015, 2015/2016 הפועל חיפה גביע המדינה: 2017/2018 אלוף האלופים: 2018 מדיה וקבצים בנושא גבריאל תאמאש בוויקישיתוף גבריאל תאמאש, באתר ההתאחדות לכדורגל בישראל גבריאל תאמאש, באתר Transfermarkt גבריאל תאמאש, באתר Soccerway גבריאל תאמאש, באתר BDFutbol גבריאל תאמאש, באתר WorldFootball.net גבריאל תאמאש, באתר National Football Teams גבריאל תאמאש, באתר FootballDatabase.eu מיקי שוורץ, איתן גליקמן, בראש של תאמאש, באתר "ידיעות אחרונות", 17 בדצמבר 2018 מיקי שורץ, גבריאל תמאש חתם בהפועל חיפה, באתר ynet, 12 ביוני 2017 דורון בן דור, ‏משתדרגת: בלם נבחרת רומניה חתם בהפועל חיפה, באתר ONE‏, 12 ביוני 2017 יגאל גולדשטיין, ‏גבריאל תאמאש האריך את חוזהו לעונה נוספת, באתר ערוץ הספורט, 18 ביולי 2019 דורון בן דור, ‏רשמי: גבריאל תאמאש חתם באסטרה ג'ורג'יו, באתר ONE‏, 4 באוגוסט 2019 מנצ'סטר יונייטד "ביתרון" בקרב על גבריאל, באתר וואלה, 2 באוגוסט 2020 גבריאל תמאש תלה את הנעליים ומונה לנשיא קבוצת וולונטאר, באתר וואלה, 19 ביוני 2021 שחקן ברומיץ', גבריאל תאמאש, השתכר ופרץ לבניין, באתר ONE‏, 31 במאי 2013 ‏"כולם בהפועל חיפה יודעים שתמאש מבלה ושותה אלכוהול", באתר ספורט1, 31 במרץ 2019 יגאל גולדשטיין, ‏בית המשפט הרשיע את תמאש בנהיגה בשכרות, באתר ערוץ הספורט, 7 בינואר 2020 יגאל גולדשטיין, ‏36 חודשי שלילה וקנס של 2,000 שקל לתמאש, באתר ערוץ הספורט, 8 בינואר 2020